อนุทิน ชี้ไม่มีเด็กเส้น บรรจุข้าราชการ สธ.
นายอนุทิน ชาญวีรกูล รองนายกรัฐมนตรีและ รมว.สาธารณสุข (สธ.) กล่าวถึงการบรรจุข้าราชการรุ่นโควิด-19 ว่า การบรรจุข้าราชการครั้งนี้วัตถุประสงค์หลัก เพื่อใช้สถานการณ์โรคโควิด-19 และมีการกำหนดคุณสมบัติชัดเจน พร้อมทั้งมีการตั้งคณะกรรมการขึ้นมาพิจารณาว่าผู้ใดมีคุณสมบัติที่จะได้รับการบรรจุ โดยรัฐบาลให้ตัวเลขบรรจุกว่า 4.5 หมื่นคน แล้วให้ สธ.ไปเลือกพิจารณาบรรจุให้ โดยดูคุณสมบัติของแต่ละคนพร้อมรวบรวมเสนอขึ้นมาและไปขอบรรจุกับรัฐบาลการบรรจุไม่มีคำว่าไม่เป็นธรรม ในเรื่องการเลือกที่รักมักที่ชังไม่มีแน่นอน มีการกำหนดคุณสมบัติชัดเจน แต่อย่างไรก็ตาม สธ.ก็รับฟังข้อเรียกร้องของทุกฝ่าย และพยายามหาวิธีแก้ปัญหานี้ นพ.สุขุม กาญจนพิมาย ปลัด สธ. ก็ได้รับเรื่อง และผมก็ได้รับสำเนาข้อเรียกร้องต่างๆ ซึ่งกำลังหาวิธีให้ได้รับความพึงพอใจมากที่สุด แต่ต้องขอร้อง ขอวิงวอนว่า กระทรวงแก้ปัญหาทุกวัน แต่ขออย่าเอาความคิดที่ว่าทำไมเราไม่ได้รับบรรจุ และมาลดการบริการ ขออย่าให้เกิดแบบนั้น ผู้ใหญ่ทุกคนในกระทรวง คิดทุกวันว่าจะทำอย่างไรให้เกิดความพึงพอใจของทุกฝ่ายได้ นายอนุทินกล่าว.
นายอนุทิน ชาญวีรกูล รองนายกรัฐมนตรีและ รมว.สาธารณสุข (สธ.) กล่าวถึงการบรรจุข้าราชการรุ่นโควิด-19 ว่า การบรรจุข้าราชการครั้งนี้วัตถุประสงค์หลัก เพื่อใช้สถานการณ์โรคโควิด-19
อนุทิน ชาญวีรกูล,กระทรวงสาธารณสุข,บรรจุข้าราชการ,โควิด-19,ข้าราชการสังกัดกระทรวงสาธารณสุข,รมว.สาธารณสุข,ข่าววันนี้,การศึกษา